open-index/open-wikipedia-markdown huggingface dataset:
Canned Heat

**Canned Heat** je americká blues-rocková/boogie rocková skupina, ktorá vznikla v Los Angeles v Kalifornii v roku 1965. Skupina hrala klasické bluesové skladby. Skupinu založili Alan Wilson a Bob Hite. Názov vznikol z piesne „Canned Heat Blues“ z roku 1928 od Tommyho Johnsona. Po vystúpení na festivaloch v Monterey a na Woodstocku na konci šesťdesiatych rokov sa skupina preslávila po celom svete. Najklasickejšia zostava skupiny bola: Bob Hite, prezývaný „The Bear“ (spev), Alan Wilson, prezývaný „Blind Owl“ (gitara, fúkacia harmonika, spev), Henry Vestine („Sunflower“) alebo Harvey Mandel („The Snake“) na sólovej gitare, Larry Taylor, prezývaný „The Mole“ (basová gitara) a Adolfo de la Parra, prezývaný „Fito“ (bicie).

Skupina sa stala jednou z hlavných súčastí éry hippies. Canned Heat sa objavili na väčšine významných hudobných udalostí konca 60-tych rokov. Dve z ich piesní, konkrétne „Going Up the Country“ a „On the Road Again“, sa stali medzinárodnými hitmi. V tej dobe boli všetky ich albumy vydané pre celosvetovú distribúciu.

Od začiatku 70-tych rokov sa v skupine vystriedalo veľa hudobníkov. Dnes, v piatom desaťročí existencie skupiny, v nej hrajú traja hudobníci z klasickej zostavy z 60-tych rokov.

## Diskografia
### Originálne nahrávky

## Referencie

* 

## Iné projekty

## Externé odkazy
* Oficiálna webstránka
* Stručná história Canned Heat
* História a diskografia
* Koncerty Canned Heat

Kategória:Hudobné skupiny z 1965
Kategória:Bluesové hudobné skupiny
Kategória:Bluesrockové hudobné skupiny
Kategória:Woodstock Music and Art Fair
Kategória:Hudobné skupiny USA
Bengt Åkerblom

**Bengt Åkerblom** (* 2. máj 1967† 15. október 1995, Mora) bol švédsky hokejista.

Åkerblom zomrel počas exhibičného hokejového zápasu 15. októbra 1995 medzi tímami Mora IK a Brynäs IF v FM Mattsson Arena v More. Jeho súper mu korčuľou zasiahol krk a na následky toho vykrvácal.

Kategória:Švédski hokejisti
Škoda Citigo

**Škoda Citigo** je miniautomobil, vyrábaný automobilkou Škoda od roku 2011. 

Je jedným z koncernových trojičiek nazvaných *New Small Family*, ktoré dopĺňa SEAT Mii a Volkswagen Up! a konštrukčne ide o malý 3. alebo 5 dverový hatchback. Citigo je spolu so sesterskými vozidlami vyrábaný v závode Volkswagen Slovakia v Bratislave.

## Technické údaje
* Rázvor: 2 420 mm 
* Rozchod: 1428/1424 mm
* Dĺžka: 3 563/3 663 mm
* Šírka: 1 641 mm
* Výška: 1 478 mm
* Hmotnosť: 929/1 365 kg
* Batožinový priestor: 251/951 l

## Motory


## Externé odkazy
* Citigo na ŠkodaAuto.sk 

Citigo
Kategória:Miniautomobily
Luděk Čajka

**Luděk Čajka** (* 3. november 1963, Český Těšín† 14. február 1990, Košice) bol československý hokejový obranca.

5. januára 1990 v 32. kole ligového ročníka 1989/90 narazil 122 sekúnd, pred koncom zápasu VSŽ Košice - Zlín v súboji s košickým hráčom Antonom Bartanusom pri dochádzaní puku hlavou na mantinel a zostal ležať v bezvedomí. Protihráč Anton Bartanus na zranení neniesol žiadnu vinu. Podľa názoru Dušana Skačániho, hlavného rozhodcu zápasu, Čajka pravdepodobne narazil do ryhy v ľade a následkom bol nekoordinovaný pád. Jeho dôsledkom boli fraktúry prvého a druhého krčného stavca s vážnym poškodením miechy. Po 40 dňoch v košickej nemocnici svojmu zraneniu podľahol.

Bol ženatý, s manželkou Renatou  mali dcéru Markétu (* 1984).

## Uctenie pamiatky
Po Luďkovi Čajkovi je pomenovaný zlínsky hokejový štadion (*Zimní stadion Luďka Čajky*). Pod stropom haly tiež visí dres s Čajkovym menom a číslom 26, ktorý nosil.

## Referencie

## Literatúra
* GUT, Karel – PRCHAL, Jaroslav. *100 let českého hokeje*. Praha : AS press, 2008. 349 s. ISBN 978-80-903552-4-8. s.&nbsp;237.
* VOŠAHLÍKOVÁ, Pavla, a kol. Biografický slovník českých zemí : 10. sešit : Č–Čerma. Praha : Libri, 2008. 503–606 s. ISBN 978-80-7277-367-1. s. 513–514. 

## Externé odkazy
* Vzpomínka na Luďka Čajku na oficiálních stránkách Hamé Zlín 
* Životopis na Sportovci.cz 
* 

## Pozri aj
* Travis Roy

Kategória:Česko-slovenskí hokejisti
Kategória:Českí hokejisti
Kategória:Hráči HC Zlín
Kategória:Hráči HC Dukla Jihlava
Kategória:Hokejisti draftovaní klubom New York Rangers
Kategória:Účastníci MS v hokeji 1987
Kategória:Osobnosti z Českého Těšína
Martin Bílek

**Martin Bílek** (* 7. január 1973† 1. august 2000, Praha) bol český guliar.

## Kariéra
Na juniorských majstrovstvách sveta 1992 skončil výkonom 17,20 metrov na ôsmom mieste. Zúčastnil sa aj halových majstrovstiev Európy v rokoch 1994 a 1996, kde však ani raz nepostúpil do finále. V roku 1995 sa stal halovým majstrom Česka.

Počas kariéry bol atlétom klubov Slavia Praha, Dukla Praha a Olymp Praha.

Kariéru ukončil niekoľko mesiacov po tom, čo sa nekvalifikoval na Majstrovstvá sveta 1997 do Atén.

## Osobný život
Bol dvojičkou s diskárom Marekom Bílkom.

Po skončení kariéry začal pracovať v nočných podnikoch a baroch. Bol závislý od pervitínu. Podľa lekárov trpel schizofréniou.

Zomrel 1. augusta 2000 na následky pádu z deviateho poschodia domu.

## Referencie


## Externé odkazy
* Martin Bílek na stránke IAAF.org 

Kategória:Českí guliari
Kategória:Obete samovrážd
Xixianykus

**Xixianykus** bol rod malého teropóda z čeľade Alvarezsauridae, žijúceho v období neskorej kriedy (koňak až santón) na území dnešnej Číny (provincia Che-nan). Predstavuje jedného z najstarších zástupcov svojej skupiny, ostatní pochádzajú z mladších období najvrchnejšej kriedy (kampán až mástricht). Jediný druh je **Xixianykus zhangi**.

## Opis
Mnohé adaptácie tohto dinosaura svedčia o jeho kurzoriálnom spôsobe života (prispôsobenie k behu). Pri dĺžke okolo 50 cm má celých 20 cm dlhé nohy a proporcionálne dlhé lýtka. To svedčí o schopnosti rýchleho pohybu.

## Referencie
* 

Kategória:Kriedové dinosaury
Kategória:Dinosaury z Ázie
Kategória:Alvarezsauridae
Škoda Praktik

**Škoda Praktik** je ľahký úžitkový automobil automobilky Škoda, ktorý technicky vychádza z modelu Roomster. Predával sa od roku 2007 a oproti Roomsteru má zaplechované zadné okná.

Názov **Praktik** používala automobilka už v minulosti, pre úžitkové verzie, odvodené z modelov Fabia Combi, Felicia Combi a Forman. Rovnako išlo o automobily s karosériou kombi so zaplechovanými zadnými oknami.

## Technické údaje
* Rázvor: 2 620 mm
* Dĺžka: 4 213 mm
* Šírka: 1 684 mm
* Výška: 1 607 mm
* Hmotnosť: 1 200 kg
* Nákladný priestor: 1 900 l
** Dĺžka: 1 555 mm
** Šírka: 1 016 - 1 429 mm
** Výška: 987 mm

## Iné projekty

## Externé odkazy
* ŠkodaAuto.sk 

Praktik
Kategória:Dodávkové automobily
Singapurské národné florbalové družstvo žien

**Singapurské národné florbalové družstvo žien** je národné družstvo žien, ktoré reprezentuje Singapur v medzinárodných florbalových súťažiach, podujatiach a priateľských zápasoch. Funguje pod záštitou Singapurskej florbalovej asociácie (SFA). Prvý medzinárodný zápas absolvovalo v roku 1999. V júni 2018 mu patrilo vo svetovom rebríčku IFF 15. miesto.

Na majstrovstvách sveta sa predstavilo 8-krát, prvýkrát v roku 1999. Jeho najlepším umiestnením je 10. miesto na Majstrovstvách sveta 2007, kedy ako jedinýkrát účinkovalo v A divízii turnaja. Na posledné 2 svetové šampionáty sa z ázijsko-oceánskej kvalifikácie nedokázalo prebojovať. V roku 2013 sa stalo víťazom demonštračného florbalového turnaja v rámci Hier Juhovýchodnej Ázie. Na majstrovstvách Ázie a Pacifiku dosiahlo pri 4 účastiach 4 medaily, z toho v roku 2005 zlatú. Prvé dosiahlo aj na prvom turnaji ázijsko-oceánskeho pohára.

## Výsledky
;Majstrovstvá sveta 

;Kvalifikácia na MS

1 Hralo sa o A/B divíziu

;Majstrovstvá Ázie a Pacifiku 

;Ázijsko-oceánsky pohár 

;Florbal na hrách Juhovýchodnej Ázie

## Referencie

## Pozri aj
* Singapurské národné florbalové družstvo mužov

## Externé odkazy
* Oficiálna stránka Singapurskej florbalovej asociácie  
* Singapurské družstvo na stránke Medzinárodnej florbalovej federácie 
* Singapurské družstvo na stránke buelachfloorball.org  

Kategória:Národné florbalové družstvá
Florbal
Národné
Linhenykus

**Linhenykus** je vyhynutý rod malého teropóda z čeľade Alvarezsauridae, žijúceho v období vrchnej kriedy (asi pred 84 až 75 miliónmi rokov) na území dnešnej Číny. Ide o vývojovo najprimitívnejšieho zástupcu podčeľade Parvicursorinae. Jediný druh je **Linhenykus monodactylus**.

## Opis
Linhenykus zrejme dosahoval dĺžky len okolo jedného metra, ako napovedá  dlhá stehenná kosť. Zvláštnosťou tohto dinosaura je prítomnosť jediného prsta na predných končatinách (zvyšné sú úplne redukované). Jedným masívnym prstom zrejme rozhrabával termitisko, pretože termity a iný spoločenský hmyz pravdepodobne tvoril hlavnú zložku jeho potravy.

## Nález
Fosílie tohto vrchnokriedového dinosaura boli objavené v usadeninách súvrstvia Wulansuhai. Opísaný bol podľa čiastočne zachovanej kostry (holotyp nesie označenie **IVPP V17608**) tímom čínskych a zahraničných paleontológov (Xu Xing, Corwin Sullivan, Pittman, Choiniere, David Hone, Paul Upchurch, Tan Qingwei, Xiao Dong, Lin Tan a Han Fenglu) začiatkom roka 2011.

## Referencie
* 

Kategória:Kriedové dinosaury
Kategória:Dinosaury z Ázie
Kategória:Alvarezsauridae
Austrálske národné florbalové družstvo žien

**Austrálske národné florbalové družstvo žien** je národné družstvo žien, ktoré reprezentuje Austráliu v medzinárodných ženských florbalových súťažiach, podujatiach a priateľských zápasoch. Funguje pod záštitou Austrálskej florbalovej asociácie (AFA). Prvý medzinárodný zápas absolvovalo v roku 1999. V decembri 2017 mu patrilo v medzinárodnom rebríčku IFF 12. miesto.

Prvýkrát sa na majstrovstvách sveta predstavilo v roku 1999, a odvtedy sa na nich predstavuje pravidelne. Jeho najlepším umiestnením je 9. miesto na Majstrovstvách sveta 1999. V roku 2017 sa z ázijsko-oceánskej kvalifikácie na Novom Zélande kvalifikovalo už na svoj 10. svetový šampionát.

Pri dvoch štartoch na majstrovstvá Ázie a Pacifiku získalo vždy medailu, najlepšie skončilo strieborné v roku 2011.

## Výsledky
;Majstrovstvá sveta 

;Kvalifikácia na MS

;Majstrovstvá Ázie a Pacifiku 

;Ázijsko-oceánsky pohár
* *nezúčastnilo sa*

## Referencie

## Pozri aj
* Austrálske národné florbalové družstvo mužov

## Externé odkazy
* Oficiálna stránka Austrálskej florbalovej asociácie  

## Zdroje
* Austrálske družstvo na stránke Medzinárodnej florbalovej federácie 
* Austrálske družstvo na stránke buelachfloorball.org 

Kategória:Národné florbalové družstvá
Florbal
Národné
Malajzijské národné florbalové družstvo žien

**Malajzijské národné florbalové družstvo žien** je národné družstvo žien, ktoré reprezentuje Malajziu v medzinárodných ženských florbalových súťažiach, podujatiach a priateľských zápasoch. Funguje pod záštitou Malajzijskej florbalovej asociácie (MFA). Prvý medzinárodný zápas absolvovalo v roku 2003. V júni 2018 mu patrilo vo svetovom rebríčku IFF 26. miesto.

Družstvo sa predstavilo na majstrovstvách sveta iba 2-krát. Jeho najlepším výsledkom je 17. miesto na Majstrovstvách sveta 2005, na ktorom však prehralo všetky zápasy. Na kontinentálnych majstrovstvách sa prestavilo iba raz a skončilo na nich na 4. priečke.

V roku 2013 skončilo strieborné na demonštračnom florbalovom turnaji v rámci Hier Juhovýchodnej Ázie. O dva roky neskôr bolo na turnaji na broznovej priečke.

## Výsledky
;Majstrovstvá sveta 

;Kvalifikácia na MS

;Majstrovstvá Ázie a Pacifiku 

;Ázijsko-oceánsky pohár 

;Florbal na Hrách Juhovýchodnej Ázie

## Referencie

## Pozri aj
* Malajzijské národné florbalové družstvo mužov

## Externé odkazy
* Oficiálna stránka Malajzijskej florbalovej asociácie 

## Zdroje
* Malajzijské družstvo na stránke Medzinárodnej florbalovej federácie 
* Malajzijské družstvo na stránke buelachfloorball.org  

Kategória:Národné florbalové družstvá
Florbal
Národné
Ťava jednohrbá

**Ťava jednohrbá** alebo **dromedár** (lat. *Camelus dromedarius*) je veľký cicavec z čeľade
ťavovité, ktorý je v prírode už vyhubený a žije len v zdomácnenej forme. Slúži na prenášanie ťažkých nákladov alebo ako dopravný prostriedok.

## Rozšírenie
Pred zdomácňovaním, ktoré začalo už asi 4 000 rokov pred Kr., žil dromedár zrejme v severnej Afrike a Arábii. Dnes je dromedár významné hospodárske zviera a chová sa na pôvodnom území výskytu, v Prednej a Malej Ázii až po Indiu.

Jeho prirodzeným biotopom boli polopúšte a suché stepi, púšte a planiny.

## Opis
Ťava jednohrbá je veľké zviera s dlhými nohami dlhé 2,2 až  a vážiace 450 – 550 kg. Má krémovo hnedú hrubú srsť najdlhšiu na temene, krku, hrdle a hrbe, a chvost merajúci . Na očiach má dvojvrstvové mihalnice, ktoré ju ochraňujú pred vniknutím piesku do očí.

Typickým znakom ťavy jednohrbej je jeden hrb na chrbte, ktorý pohlcuje teplo a chráni tak zviera pred slnkom. Okrem toho obsahuje zásoby tuku, ktorého odbúravaním sa uvoľňuje energia a voda.

## Rozmnožovanie
Rozmnožovanie dromedárov sa odohráva len raz ročne – v období, kedy je dosť potravy. Po 365 až 440 dňoch gravidity sa samica oddelí od stáda a rodí postojačky jediné mláďa. Hneď, ako je schopné pohybu, čo je asi za deň, pripojí sa i s matkou k stádu. Hoci mláďa pije materské mlieko takmer rok, čoskoro po narodení ohrýza rastliny a v dvoch mesiacoch sa nimi pravidelne prikrmuje. Matka je s mláďaťom v kontakte pomocou hlasových prejavov a stratené mláďa sa ozýva nariekavým volaním. Samci dospievajú vo veku 4 až 5 rokov, samice už v 3 – 4 rokoch.

## Iné projekty

## Externé odkazy
* Dromedár na BioLibu.cz
* eZoo.cz 
* Animality.cz

## Zdroj

Kategória:Ťavovité
Jaroslav Huleš

**Jaroslav Huleš** (* 2. júl 1974, Čimelice† 8. júl 2004) bol český jazdec Grand Prix cestných motocyklov.

## Úspechy v kariére
### Majstrovstvá Európy- 125 ccm
* 1993 - 10. miesto
* 1994 - 6. miesto (1 víťazstvo)
* 1995 - 4. miesto (4 víťazstvá, vyhrával i nad Valentinom Rossim)
* 1999 - 4. miesto

### Majstrovstvá sveta - 125ccm
* spolu 84 pretekov
* 1996 - 23. miesto / 12 bodov  (bodoval hneď v prvých pretekoch v Malajzii)
* 1997 - 21. miesto / 17 bodov
* 1998 - 20. miesto / 20 bodov
* 2000 - 19. miesto / 26 bodov
* 2001 - 15. miesto / 62 bodov
* 2002 - nebodoval (jazdil len v časti seriálu)

### Majstrovstvá sveta - 250ccm
* spolu 16 pretekov
* 2002 - 24. miesto / 11 bodov (absolvoval len záver seriálu)
* 2003 - 25. miesto / 10 bodov 

### Zaujímavosti kariéry
* 1995 - v Brne na Masarykovom okruhu vyhral preteky Majstrovstiev Európy triedy 125 ccm pred Valentinom Rossim 
* 1996 - po Františkovi Šťástnom bol prvý český stály jazdec majstrovstiev sveta cestných motocyklov
* 1997 - v Brne dokončil preteky majstrovstiev sveta triedy 125 ccm a stal sa vôbec prvým jazdcom bodujúcim na na novom brnianskom Automotodrome 
* 2001 - na Sachsenringu v pretekoch MS triedy 125 ccm sa prebojoval z 16. miesta na štartu na 6. v cieli. Podľa expertov jeho najlepšie preteky.
* 2001 - v pretekoch v Brne zajazdil najrýchlejšie kolo triedy 125 ccm
* 2002 - v Japonsku prekvapil prvým miestom v pretekoch MS triedy 125 ccm, ale tú stratil pádom na mokrej trati

### Z najvydarenejších momentov
* 2003 - v poslednej zatáčke pred cieľom pretekov MS triedy 250 ccm v Austrálii predbehol na polosuchom povrchu vnútornou stranou majstra sveta Manuela Poggialiho a odsunul ho tak na 9. miesto

## Referencie

Kategória:Narodenia v 1974
Kategória:Úmrtia v 2004
Kategória:Českí motocyklisti
Kategória:Obete samovrážd
Juhokórejské národné florbalové družstvo žien

**Juhokórejské národné florbalové družstvo žien** je národné družstvo žien, ktoré reprezentuje Kórejskú republiku v medzinárodných ženských florbalových súťažiach, podujatiach a priateľských zápasoch. Funguje pod záštitou Juhokórejskej florbalovej federácie (KFF). Prvý medzinárodný zápas absolvovalo v roku 2009. Vo februári 2017 figurovalo v medzinárodnom rebríčku IFF na 21. mieste.

Družstvo sa prvýkrát predstavilo na majstrovstvách sveta v roku 2013, keď si postup vybojovalo v ázijsko-oceánskej kvalifikácii, ktorú organizovala práve Kórejská republika. Skončilo na nich bez víťazstva na poslednom mieste. Jeho najvýraznejším úspechom je 3. miesto na Majstrovstvách Ázie a Pacifiku 2009, na ktorých však prehralo všetky zápasy.

## Výsledky
;Majstrovstvá sveta 

;Kvalifikácia na MS

;Majstrovstvá Ázie a Pacifiku 

## Referencie

## Pozri aj
* Juhokórejské národné florbalové družstvo mužov

## Externé odkazy
* Oficiálna stránka Juhokórejskej florbalovej federácie (po kórejsky)

## Zdroje
* Juhokórejské družstvo na stránke Medzinárodnej florbalovej federácie  
* Juhokórejské družstvo na stránke buelachfloorball.org  

Kategória:Národné florbalové družstvá
Florbal
Národné
Eugen Korda

**Eugen Korda** (* 27. október 1949, Bratislava) je slovenský novinár a reportér, známy z televízie Nova, STV a z internetovej televízie denníka SME a časopisu .týždeň.

## Životopis
Vyštudoval dramaturgickú tvorbu na FAMU v Prahe. Krátko pracoval vo federálnej televízii, potom ho zo Slovenskej televízie pre jeho pro-československé postoje vyhodili.

Desať rokov bol jediným zahraničným reportérom správ českej televízie Nova. Tá za čias vlády Vladimíra Mečiara nebola závislá od politických tlakov, a preto sa aj vďaka Kordovým reportážam stala jedným z mála na Slovensku dostupných elektronických médií, ktoré boli kritické k Mečiarovej vláde. Korda sa preto stal obeťou sledovania a zastrašovania Slovenskou informačnou službou.

Neskôr tri roky viedol a uvádzal investigatívnu reláciu STV *Reportéri*, odkiaľ po výmene vlády a nezhodách s politickým nominantom Radimom Hrehom odišiel.

Začal pôsobiť ako šéf televízneho spravodajstva internetovej televízie denníka Sme. V roku 2012 kandidoval vo voľbách na kandidátke strany OBYČAJNÍ ĽUDIA a nezávislé osobnosti. Z kandidátky však neskôr pre rozpor s lídrom strany Igorom Matovičom spolu s niekoľkými ďalšími kandidátmi odstúpil.

V súčasnosti pôsobí ako videoreportér v redakcii časopisu .týždeň. V roku 2017 sa stal stredobodom pozornosti v rámci rozbiehajúcej sa kampane #metoo na Slovensku.

## Referencie

## Externé odkazy
* Eugen Korda – profil a články na webe časopisu .týždeň

Kategória:Osobnosti z Bratislavy
Kategória:Slovenskí novinári
Kategória:Laureáti Novinárskej ceny
Kategória:.týždeň
Majstrovstvá sveta v rely 1995

**Majstrovstvá sveta v rely 1995** bol 23. ročník Majstrovstiev sveta v rely, ktorú usporiadala Medzinárodná automobilová federácia. Sezóna pozostávala z ôsmich rely súťaží. Víťazom svetového šampionátu jazdcov sa stal Colin McRae s automobilom Subaru Impreza 555, pred tímovým kolegom Carlosom Sainzom. Titul konštruktérov vyhralo Subaru.

Toyota bola prichytená pri použití obchádzok reštriktorov turbodúchadla počas Rely Španielska a dostala ročný zákaz od FIA. Prezident FIA, Max Mosley nazval nelegálne obchádzku reštriktorov ako: "najsofistikovanejšie zariadenie, ktoré som kedy videl vo svojej 30-ročnej kariére v motoršporte". Toyota a jej jazdci Juha Kankkunen, Didier Auriol a Armin Schwarz boli zbavení všetkých bodov v šampionáte. Kankkunen bol v tom čase v súboji o titul majstra sveta. Mosley vyhlásil: "neexistuje žiadny náznak, toho, že jazdci boli vedomí o tom, čo sa deje".

## Kalendár

## Tímy a jazdci

## Pozície
### Jazdci

* *Ret - nedokončil súťaž*

### Konštruktéri

## Súťaže

## Referencie

## Externé odkazy
* 1995 sezóna vo World Rally Archive

Kategória:Šport v 1995
Kategória:Majstrovstvá sveta v rely
Ernest I. Habsburský

**Ernest I. Habsburský** zv. *Železný* (* 1377, Bruck an der Mur† 10. jún 1424, Bruck an der Mur) bol rakúsky vojvoda, tretí syn Leopolda III. a Viridis Visconti. Spoločne s prvou manželkou, Margarétou Pomoranskou, bol pochovaný v cisterciánskom kláštore Rein.

## Rodina
V roku 1392 sa oženil s Margarétou Pomoranskou  (*asi 1366 – † 1410). Toto manželstvo bolo bezdetné. 
V roku 1412 sa jeho manželkou stala Piastovna Cymburgis Mazovská (* medzi 1393 až 1395 - † 1429), dcéra plockého kniežaťa Siemowita IV. a Alexandry, sestry poľského kráľa Vladislava. Mali deväť detí:
* Fridrich III. (* 21. september 1415 - † 19. august 1493), cisár ∞ 1452 princezná  Eleonóra Portugalská (* 1434 - † 1467)
* Margaréta (* 1416 – † 12. február 1486) ∞ 1431 saský vojvoda Fridrich II. (* 1412 -  † 1464)
* Albrecht VI. (* 18. december 1418 – † 2. december 1463) ∞ 1452 Matilda Falcká (* 1419 -  † 1482) 
* Ernst (* 1420 - † 10. august 1432)
* Alexandra (*/† 1421)
* Anna (* 1422 - † 11. november 1429)
* Rudolf (*/† 1423)
* Katarína (* 1424 – † 11. september 1493) ∞  1447 bádenský markgróf Karol I. (* 1427 - † 1475)
* Leopold (*/† 1424)

## Iné projekty

## Zdroj

Kategória:Narodenia v 1377
Kategória:Úmrtia 10. júna
Kategória:Úmrtia v 1424
Kategória:Vojvodovia Rakúska
Kategória:Habsburgovci
Adriana Limová

**Adriana Francesca Limová** (neprechýlene Adriana Francesca Lima; * 12. jún 1981, Salvador, Brazília)  je brazílska modelka.

## Životopis
Vyrastala len s mamou, nakoľko otec ju opustil keď mala šesť mesiacov. Ako trinásťročnú ju v jednom nákupnom centre objavil modelingový odborník. Ako pätnásťročná vyhrala brazílsku súťaž *Ford supermodel*, a na celosvetovej súťaži sa umiestnila ako druhá. Po výhre sa presťahovala do New Yorku kde podpísala zmluvu s Elite. V roku 1999 sa prvýkrát objavila na mólach svetoznámej značky *Victoria´s Secret*, ktorá vyrába luxusnú spodnú bielizeň

Jej  partnerom bol do 2016 srbský rodák, basketbalista Marko Jarić. Majú spolu dve dcéry, Valentinu a Siennu.

## Iné projekty

## Externé odkazy
* Adriana Lima  
* 

Kategória:Brazílske modelky
Katarína Habsburská (1507 – 1578)

**Katarína Habsburská** (* 14. január 1507, Torquemada, Španielsko – † 12. február 1578, Lisabon, Portugalsko) bola kastílska infantka, portugalská kráľovná ako manželka Jána III. a regentka Portugalska.

## Detstvo
Narodila sa ako pohrobok z manželstva kastílskej kráľovnej Jany I. s Filipom I. Habsburským, ktorý zomrel takmer štyri mesiace pred jej narodením. Katarína mala päť súrodencov: Eleonóru (* 1498 – † 1558), Karola V. (* 1500 – † 1558), Izabelu (* 1501 – † 1526), Ferdinanda I. (* 1503 – † 1564), a Máriu (* 1505 – † 1558). Zatiaľ čo ostatní vyrástli na flanderskom dvore pod dohľadom milované tety Margaréty, strávila Katarína detstvo spoločne s nervovo labilnou matkou za múrmi hradu v Tordesillas. Ten opustila až s bratovým rozhodnutím, že sa má vydať za svojho bratanca a čerstvého portugalského kráľa Jána III. (* 1502 – † 1557).

Svadba s Jánom sa konala 10. februára 1525. Energická Katarína mala veľký vplyv na portugalskú politiku. Manžel ju krátko pred svojim nečakaným úmrtím menoval regentkou ich trojročného vnuka Sebastiána, narodeného z manželstva syna Jána Manuela s Janou Španielskou. O regentstvo sa delila so svojim švagrom kardinálom a neskorším kráľom Henrichom I. Ako regentka založila v roku 1559 univerzitu v Évora. 

V roku 1560 sa vzdala regentstva, ale sledovala výchovu svojho vnuka i naďalej.

## Deti
Katarína a Ján mali deväť detí:
* Alfonz (* 24. február 1526 – † marec 1526) 
* Mária (* 15. október 1527 – † 12. júl 1545) ∞ 1543 španielsky kráľ Filip II. (* 1527 – † 1598)
* Isabela (*/† 28. apríl 1529) 
* Beatrix (*/† 15. február 1530) 
* Emanuel (* 1. november 1531 – † 14. apríl 1537), od roku 1535 následník trónu 
* Filip (* 25. marec 1533 – † 29. apríl 1539), od roku 1537 následník trónu 
* Dionýz (Dinis) (* 6. apríl 1535 – † 1. január 1537), 
* Ján Manuel (* 3. jún 1537 – † 2. január 1554), korunný princ ∞ 1552 Jana Španielska (* 1535 – † 1573), dcéra Karola V. a Izabely Portugalskej 
* Anton (* 9. marec 1539 – † 20. január 1540)

## Rodokmeň

## Iné projekty

## Zdroj

Kategória:Habsburgovci
Kategória:Kráľovské manželky Portugalska
Kategória:Arcivojvodkyne
Kategória:Regentky
Kategória:Regenti Portugalska
Hodinka

**Hodinka** môže byť:
*zdrobnenina od slova hodina
*v kresťanstve: jedna z hodiniek, pozri hodinky (modlitba)
Časy

**Časy** môže byť:
*dlhšie obdobie
*spôsob života či situácia v istom období, pomery
*cirkevnoslovanský názov hodiniek, pozri hodinky (modlitba)
*obec v Česku, pozri Časy (obec)
Český teplokrvník

thumb|Český teplokrvník
**Český teplokrvník** je najrozšírenejšie plemeno koní domácich v Česku. Toto plemeno našlo široké využitie vo všetkých odvetviach športu a práce. Veľa týchto koní je zaradených do rekreačného jazdenia, no sú aj jedince na vysokých priečkach v športe.

## Opis
V kohútiku meria 170-175 cm, obvod hrude je asi 200 cm, obvod predkolenia 22-23 cm. Hmotnosť tela presahuje 600 kg. Hriva a chvost sú dosť husté, zapletajú sa. Bežne sa vyskytujú hnedáky a ryšiaky, ostatné farby sú zriedkavé. 

## Externé odkazy
* Krátky opis
* Trocha historie
* Český teplokrevník 

## Zdroj

Kategória:Plemená koní
Zoznam jazier v Nemecku

Toto je **zoznam jazier v [[Nemecko|Nemecku]]**

## Podľa rozlohy

**Poznámky**




## Podľa hĺbky

## Externé odkazy
* www.seen.de  (Jazerá v Nemecko) 
* Dokumentácia k najväčším jazerám TU Cottbus 
* Informácie o rybolove  

## Zdroj

Nemecko
Zoznam
Jazerá
Bitka pri Pavii

**Bitka pri [[Pavia|Pavii]]** môže byť:

* bitka medzi habsburskými vojskami Karola V. a francúzskymi silami Františka I. počas talianskych vojen, pozri bitka pri Pavii (1525) 
* obliehanie rímskeho mesta Pavia Longobardami, pozri bitka pri Pavii (773/774)
* bitka medzi Alamanmi a Rimanmi, pozri bitka pri Pavii (271)
Hruška obyčajná

**Hruška obyčajná** (lat. *Pyrus communis*) je druh z rodu hruška (*Pyrus*). Je to opadavý listnatý strom.

Rôzni autori tento druh vymedzujú rôzne široko: V najužšom význame zahŕňa len pestované rastliny (potom sa po slovensky označuje aj ako **hruška domáca**). V širších významoch zahŕňa aj niektoré príbuzné divé taxóny (často sú to prinajmenšom taxóny hruška kaukazská -*Pyrus caucasica*, hruška planá - *Pyrus pyraster*, niekedy aj hruška snežná - *Pyrus nivalis* a/alebo niektoré ďalšie taxóny - porov. článok hruška (rod)) a pestované rastliny potom v rámci takto široko poňatého druhu tvoria poddruh **hruška obyčajná pestovaná** (*Pyrus communis* subsp. *sativa*). Nasledujúci text článku sa zaoberá len pestovanými rastlinami, čiže hruškou obyčajnou v najužšom význame.

## Charakteristika
Je to opadavý listnatý strom. Pochádza z oblasti strednej a východnej Európy a juhozápadnej Ázie. Hruška obyčajná je jedným z najvýznamnejších ovocných stromov mierneho pásma, predovšetkým hlavne pre plody zvané hrušky. Cenné je aj drevo hrušky obyčajnej. Hruška obyčajná patrí medzi dlhoveké stromy. Dorastá do výšky 20 metrov a dožíva sa do veku 300 rokov.

## Ekológia
Hruška obyčajná je stromom mierneho pásma. Najvhodnejšie sú oblasti s nadmorskou výškou 200 – 300 m n. m., priemernou ročnou teplotou 8 – 9 °C a priemernými zrážkami 500 – 600 mm. V menšej miere je možné hrušky pestovať aj do 500 m n. m. s priemernou teplotou 6,5 °C a zrážkami do 700 mm.

## Drevo
Drevo hrušky sa vyznačuje tzv. roztrúsene pórovitou stavbou, jeho hustota sa pohybuje medzi 600-740 kg/m³, celkovo je tvrdé (v rámci ovocných stromov patrí hruškové drevo k najtvrdším) a húževnaté, pevné, neláme sa, hodí sa na sústruženie, drevorezby, na výrobu hudobných nástrojov, používalo sa k výrobe drevených závitov (zveráky, lisy), geometrických pomôcok a v xylografii. Hrušku je možné použiť aj na údenie, ale vzhľadom ku kvalite dreva a širokej využiteľnosti je jeho pálenie neekonomické.

## Galéria

Pyrus communis a1.jpg|Kvet hrušky obyčajnej
Pears.jpg|Hrušky


## Zdroje

## Iné projekty

## Externé odkazy
*Odrody hrušky obyčajnej

Kategória:Ružovité
Kategória:Ovocné stromy
Kategória:Listnaté stromy
Kategória:Liečivé rastliny
Lastovo (ostrov)

náhľad|Poloha ostrova Lastovo
náhľad|Správne centrum Lastovo
náhľad|Pohľad na Lučicu
**Lastovo** je chorvátsky ostrov v južnej časti Jadranského mora. Administratívne patrí do Dubrovnícko-neretvianskej župy, má rozlohu  a 835 (2002) obyvateľov. Dosahuje dĺžku 10 a maximálnu šírku . Najvyšší vrch *Hum* dosahuje výšku .

## Charakteristika
Ostrov leží v južnej Dalmácii, západne od Dubrovnika a  južne od ostrova Korčula. Podnebie je stredomorské mierne, sneh sa vyskytuje priemerne raz za 10 rokov. Spojenie s pevninou zabezpečuje trajekt, ktorý premáva z prístavu Vela Luka na Korčuli. Od roku 2006 je Lastovo spolu s priľahlými ostrovčekmi chránené ako prírodný park (park prirode Lastovsko otočje).

## Obyvateľstvo
Ostrov patrí do Dubrovnícko-neretvianskej župy a najväčšie osady sú:
* Lastovo – centrum ostrova, 450 obyv.
* Uble – 218 obyv.
* Pasadur – 77 obyv.
* Zaklopatica – 71 obyv.
* Skrivena Luka – 18 obyv.
* Lučica

## Iné projekty

## Externé odkazy
* Oficiálne webové stránky
* Chorvátske turistické združenie

## Zdroj
* 

Kategória:Ostrovy Chorvátska
Kategória:Ostrovy Jadranského mora
Leopold III. Habsburský

**Leopold III. Habsburský** (* 1. november 1351, Viedeň, Rímsko-nemecká ríša – † 9. júl 1386, Sempach, Rímsko-nemecká ríša) bol rakúsky, korutánsky a štajerský vojvoda, najmladší potomok Albrechta II. Chromého a Jany z Pfirtu. Zakladateľ leopoldovskej línie habsburskej dynastie zomrel v bitke pri Sempachu.

## Externé odkazy
* Listina Leopolda III. a Albrechta III. z 15. 01. 1366
* Listina Albrechta III. a Leopolda III. z 27. 12. 1370

## Iné projekty

## Zdroj

Kategória:Habsburgovci
Kategória:Vojvodovia Rakúska
Kategória:Osobnosti z Viedne
Na podpätkoch

***Na podpätkoch*** je názov štrnásteho detektívneho románu slovenského autora Dominika Dána. Román vydalo vydavateľstvo Slovart v roku 2011.

## Pozri aj
* Studňa

Kategória:Knihy z 2010
Kategória:Knihy Dominika Dána
Anchiornis

**Anchiornis** („takmer vták“) bol rod veľmi malého teropóda, žijúceho zrejme v období kriedy (asi pred 160 až 155 miliónmi rokov) na území dnešnej severozápadnej Číny. Jediným druhom je **Anchiornis huxleyi**.

## Opis
náhľad|vľavo|Veľkostné porovnanie s človekom
Zaujímavým aspektom tohto dinosaura bola najmä jeho malá veľkosť. Jeho dĺžka predstavovala iba 34 centimetrov a hmotnosť je odhadovaná na 110 gramov, ide teda o jedného z najmenších známych nelietavých dinosaurov vôbec. Pomerne dlhé predné končatiny (80% dĺžky zadných) a karbonizované odtlačky peria nasvedčujú schopnosti kĺzavého letu (dĺžka operenia trupu sa pohybuje okolo ). Kladistická analýza radí rod Anchiornis ako vývojovo primitívneho zástupcu skupiny Avialae a sesterský taxón k vtákom.

### Farba
Vo februári roku 2010 vedci oznámili, že chemickými metódami a mikroskopickým pozorovaním bola odhalená farba pôvodnej pernatej pokrývky. Tá bola prevažne čierna, s bielymi prúžkami a červenou korunkou na hlave. Prvýkrát v histórii tak možno poznáme kompletnú farbu nelietavého dinosaura (podobný objav sa týka aj rodu Sinosauropteryx).

## Dejiny
Predtým bol považovaný za troodontida, v súčasnosti je radený skôr medzi archeopterygidy. Jeho objav predstavuje významný príspevok k pochopeniu evolúcie operených maniraptorov a prvých vtákov. Typový exemplár bol opísaný čínskym paleontológom Xu Xingom v novembri roku 2008, oficiálne však vychádza až začiatkom roka 2009. Objavená kostra je pomerne kompletná, chýba len lebka, časť chvosta a pravá predná končatina. Hoci boli vedecky opísané len tri exempláre, v čínskych zbierkach ich je oveľa viac. Len v roku 2010 malo toto číslo činiť okolo 255 jedincov.

## Referencie
* 

## Externé odkazy
* http://www.rozhlas.cz/planetarium/paleontologie/_zprava/barvy-dinosauriho-peri--713677

Kategória:Troodontidae
Kategória:Jurské dinosaury
Kategória:Dinosaury z Ázie
Kategória:Operené dinosaury
Lastovo

**Lastovo** môže byť:

* ostrov v Jadranskom mori, pozri Lastovo (ostrov)
* obec na rovnomennom ostrove, pozri Lastovo (obec)
Švédske národné florbalové družstvo mužov

**Švédske národné florbalové družstvo mužov** je národné družstvo mužov, ktoré reprezentuje Švédsko v medzinárodných florbalových súťažiach, podujatiach a priateľských zápasoch. Funguje pod záštitou Švédskeho florbalového zväzu (SIBF). Prvý medzinárodný zápas absolvovalo v roku 1985, v priateľskom zápase proti , čo je zároveň prvé medzinárodné stretnutie národných družstiev vo florbalovej histórii. V decembri 2018 mu patrilo vo svetovom rebríčku IFF 2. miesto.

Jeho najvýraznejším úspechom je 8-násobné víťazstvo na majstrovstvách sveta a 1 víťazstvo aj na majstrovstvách Európy, vďaka čomu je Švédsko najúspešnejšou florbalovou krajinou. Okrem toho získalo aj 3 strieborné medaily z MS a jednu z ME. Na šampionáte vo Švédsku v roku 2014 získalo už svoj ôsmy titul. Na turnaji vyhralo všetky zápasy; ten finálový nad Fínskom . Na dvoch turnajoch na Svetových hrách získalo 2 zlaté medaily.

## Výsledky
;Majstrovstvá Európy 

;Majstrovstvá sveta 

;Kvalifikácia na MS

### Svetové hry

## Zápasy
(k 8. februáru 2018) 

## Referencie

## Pozri aj
* Švédske národné florbalové družstvo žien

## Externé odkazy
* Oficiálna stránka Švédskeho florbalového zväzu 

## Zdroje
* Švédske družstvo na stránke Medzinárodnej florbalovej federácie 
* Švédske družstvo na stránke buelachfloorball.org  

Kategória:Národné florbalové družstvá
Florbal
Národné
Culture Club

[thumb|[Netypické gramofónové platne|5" singel „Move Away“ z roku 1986]]
**Culture Club** je britská rocková skupina, ktorá patrila do novoromantického hnutia 80. rokov. Skupinu pôvodne tvorili Boy George (sólový spev), Mikey Craig (basová gitara), Roy Hay (gitara a klávesy) a Jon Moss (bicie a perkusie). 

Z druhého albumu *[[Colour and Numbers]]*, sa celosvetovo predalo viac ako 10 miliónov kópií, a boli z neho vydané hitové single ako „Church of the Poison Mind“, „Karma Chameleon“ či „Do You Really Want to Hurt Me“. Androgýnny štýl obliekania Boy Georga pútal pozornosť verejnosti aj médií.

Hudba skupiny Culture Club v sebe kombinovala prvky britského new wave a amerického soulu spolu s jamajským reggae a tiež ďalšími štýlmi ako calypso, salsa či country.

## Diskografia

### Štúdiové albumy
**[[Kissing to Be Clever]]* (1982)
**[[Colour by Numbers]]* (1983)
**[[Waking Up with the House on Fire]]* (1984)
**[[From Luxury to Heartache]]* (1986)
**[[Don’t Mind If I Do]]* (1999)

### Single
* „Do You Really Want to Hurt Me“ (UK #1, USA #2, JP #23)
* „Time (Clock of the Heart)“ (UK #3, USA #2)
* „Church of the Poison Mind“ (UK #2, USA #10, JP #23)
* „Karma Chameleon“ (UK #1, USA #1, JP #26) 
* „Miss Me Blind“ (USA #5, JP #61)

## Referencie

## Externé odkazy
* Oficiálna webstránka
* Culture Club na VH1


Kategória:Držitelia ceny Brit Award
Kategória:Britské new wave hudobné skupiny
Kategória:Anglické dance hudobné skupiny
Kategória:Anglické popové hudobné skupiny
Kategória:Anglické rockové hudobné skupiny
Kategória:Držitelia ceny Grammy
Kategória:Hudobné skupiny z 1981
Kategória:Štvorice v hudbe
Rerum novarum

náhľad|'''Rerum Novarum''' vo francúzskom vydaní z roku 1920
**Rerum novarum** () je encyklika pápeža Leva XIII. s podtitulom **O robotníckej otázke** vydanej 15. mája 1891. Cirkev tu zaujala oficiálne stanovisko k sociálnym veciam. Podporuje práva pracujúcich vytvárať odborové zväzy, odmieta komunizmus a neobmedzený kapitalizmus a zároveň potvrdzuje právo na súkromné vlastníctvo.

Lev XIII. odmieta socializmus a návrhy socialistov zospoločenštiť súkromné vlastníctvo označuje za nespravodlivé, pretože porušujú práva vlastníkov, vnášajú zmätok do práv a úloh štátu a rozvracajú celý spoločenský poriadok. Rovnako kolektivizáciu považuje za nespravodlivé riešenie, pretože je proti prirodzenému právu. Naopak, súkromné vlastníctvo považuje za bezprostredný cieľ pracujúceho človeka, je podľa prirodzeného zákona, pretože človek bol skôr ako štát.

Na druhej strane kritizuje vykorisťovanie pracujúcich a odopretie spravodlivej mzdy označuje za ťažký hriech. *"Nech si kapitalisti a zamestnávatelia pamätajú, že ani božské, ani ľudské zákony nedovoľujú pre vlastný prospech utláčať núdznych a nešťastných a zarábať na biede blížneho,"* zdôrazňuje Lev XIII. v encyklike Rerum novarum. Na druhej strane na záväzky spravodlivosti, ktoré sa vzťahujú na proletára a robotníka: vykonávať úplne a verne prácu, ktorá bola dohodnutá; nespôsobovať ujmu na majetku ani urážku zamestnávateľovi. Pri obrane svojich práv sa zdržať násilných činov a nikdy ju nikdy nezvrhnúť na vzburu.

Ako ďalej Lev XIII. upozorňuje, spoločné dobro je povinnosťou štátu a blahobyt pracujúcich je osobitnou úlohou štátu. A vládcovia musia vždy konať na prospech všetkých občanov. *"Filozofia a evanjelium sa zhodujú v učení, že vláda je prirodzene ustanovená nie na úžitok vládcom, ale ovládaným,"* zdôrazňuje v encyklike Rerum novarum.

V časti o dôstojnosti ľudskej osoby uvádza, že nikomu nie je dovolené zneucťovať dôstojnosť človeka, zdôrazňuje nevyhnutnosť sviatočného odpočinku, ale aj potrebu sociálnej legislatívy, pretože práca má byť primeraná silám človeka. Zvláštnu pozornosť venuje ochrane práce žien a detí pred neprimeranou prácou. *"Múdra sociálna politika v prospech robotníkov je na osoh celej spoločnosti,"* konštatuje Lev XIII.

Profesijné odbory označuje za nástupcov dávnych cechov, ktoré prispievajú k vyriešeniu robotníckej otázky. Podporuje vytváranie kresťanských robotníckych odborov a píše o potrebe postarať sa, aby robotníkovi nikdy nechýbala práca a aby boli zabezpečené fondy na pomoc každému nielen pri nečakaných a náhodných krízach v podnikoch, ale aj v prípadoch choroby, staroby a nešťastí.

## Poznámky
Encykliky sa pomenúvajú úvodnými slovami prvej vety v latinskom origináli. Slovenský preklad prvej vety znie: *Dychtivosť *'po novotách*', ktorá už pred dlhým časom začala otriasať národmi, sa musela prirodzene presunúť z politickej oblasti do príbuznej oblasti sociálnej ekonómie..* 
## Referencie

## Iné projekty

## Externé odkazy
*  

Kategória:Encykliky
Albrecht II. Habsburský

**Albrecht II. Habsburský** zv. *Múdry*, či  *Chromý* (* 12. december 1298, hrad Habsburg – 20. júl 1358, Viedeň) bol rakúsky vojvoda.

## Životopis
Albrecht bol synom cisára Albrechta I. a Alžbety Tirolskej. 

Pôvodne sa mal Albrecht venovať cirkevnej kariére, dostal všestranné vzdelanie. V roku 1324 sa vo Viedni oženil s Janou z Pfirtu. Do čela rodu sa dostal v roku 1330 po smrti staršieho brata Fridricha a v marci toho roku bol postihnutý ťažkou chorobou, alebo otravou a ochrnul. Došlo minimálne k čiastočnému ochrnutiu končatín, preto musel byť prepravovaný na nosidlách.

Je pochovaný spoločne s manželkou v kartúze v Gamingu.

## Deti
* Rudolf IV. (* 1. november 1339 – † 27. júl 1365) ∞ 1353 Katarína Luxemburská (1342 – 1395)
* Katarína (* 1342 – † 10. január 1381), opátka vo Viedni
* Margaréta (* 1346 – † 14. január 1366) ∞
*# 1359 hornobavorský vojvoda Meinhard Bavorský (* 1344 – † 1363)
*# 1364 Ján Henrich Luxemburský (* 1322 – † 1375)
* Friedrich III. (* 1347 – † 1362)
* Albrecht III. (* 9. september 1349 – † 29. august 1395) ∞
*# 1366 Alžbeta Luxemburská  (* 1358 – † 1373)
*# 1375 Beatrix z Norimberka (* 1360 – † 1414)
* Leopold III. Habsburský (Spravodlivý) (* 1. november 1351 – † 9. júl 1386) ∞ 1365 Viridis Visconti (* 1350 – † 1414)

## Referencie

## Iné projekty

## Externé odkazy
* Listina Albrechta II. z 2. 12. 1342

## Zdroj

Kategória:Habsburgovci
Kategória:Vojvodovia Rakúska
Kategória:Zakladatelia kláštorov
Kategória:Dvojčatá
Klaudia Felicitas Tirolská

**Klaudia Felicitas Tirolská** (* 30. máj 1653, Innsbruck – † 8. apríl 1676, Viedeň) bola rodená rakúska arcivojvodkyňa a cisárovná ako druhá manželka Leopolda I.

## Pôvod
Klaudia Felicitas pochádzala z tirolskej vetvy habsburského rodu, a bola teda vzdialenou sesternicou cisára Leopolda I., ktorého manželkou sa stala krátko po smrti jeho prvej manželky Margaréty Terézie.

Narodila sa ako dcéra arcivojvodu Ferdinanda Karola Tirolského a toskánskej princeznej Anny Medicejskej. Klaudia bola posledným členom tirolskej vetvy; bola vnučkou jej zakladateľa, bývalého passauského biskupa Leopolda V.. Jej svadba s Leopoldom I. symbolicky opäť spojila obe rodiny do jednej.

## Manželka Leopolda I.
Svadba dvadsaťročnej arcivojvodkyne s jej o trinásť rokov starším vzdialeným bratancom sa konala v polovici októbra 1673 – najprv v zastúpení v Innsbrucku a potom osobne v Grazi.

Pod Leopoldovu vládu sa vďaka tomu vrátilo Tirolsko a tzv. Predné Rakúsko, roztrúsené drobné územia a enklávy, ktoré Habsburgovci vlastnili v južnom Nemecku na hornom toku Dunaja a Rýna.

Hlavným dôvodom sobáša však bol cisárov záujem na narodení dediča. Potom, čo nečakane zomrela jeho prvá manželka, nehľadal vhodné princezné po jednotlivých európskych dvoroch, ale prejavil záujem o prvú vhodnú adeptku, ktorú bolo možné nájsť.

Už v lete 1674 sa manželom narodila prvá dcéra, Anna Maria, ta však po troch mesiacoch zomrela. Aj druhé dieťa bola dcéra, Maria Josepha, ani ona sa nedožila svojich prvých narodenín. Ich matka ich čoskoro nasledovala, ťažké pôrody ju vyčerpali a 8. apríla 1676 vo Viedni zomrela.

Nedočkala sa ani svojej korunovácie na českú a uhorskú kráľovnú, od svojho sobáša fakticky neopustila Viedeň a jej okolie.

## Deti
* Anna Maria Sophie (* 11. september 1674 – † 21. december 1674)
* Maria Josepha Klementine (* 11. október 1675 – † 11. júl 1676)

## Iné projekty

## Zdroj

Kategória:Habsburgovci
Kategória:Cisárske manželky
Kategória:Kráľovské manželky Uhorska
Kategória:Kráľovské manželky Česka
Kategória:Arcivojvodkyne
Kategória:Osobnosti z Innsbrucku
Kategória:Pochovaní v kapucínskej krypte vo Viedni
West Coast Customs

**West Coast Customs** je americká tuningová a prestavbárska firma, ktorú v roku 1993 založil Ryan Friedlinghaus na dlh od svojho starého otca Edwarda Cifranica. Pôvodne sa firma nachádzala v Orange County, ale neskôr sa presťahovala do Los Angeles a jej dnešná poloha je v meste Corona v Kalifornii.

West Coast Customs má svoje pobočky v Mexiku, Nemecku, Malajzii, Rusku a Japonsku. Nové predajne sú plánované v Kanade a Austrálii v Melbourne.

Firma West Coast Customs si získala pozornosť ako dejisko pre show *[[Pimp My Ride]]* televízie MTV a tiež pre reláciu *[[Originály na cestách|Street Customs]]* televízie Discovery Channel, ktorá sa vysiela na JOJ Plus pod názvom *Originály na cestách*.

## Obsadenie (zamestnanci)
Nasledujúci ľudia sa objavili v televíznej relácii *Street Customs* (*Originály na cestách*).
*Ryan Friedlinghaus – Zakladateľ a CEO
*Amy – Prezident
*Micky – Účtovník
*Alex – Vedúci odbytu
*Big Dane – Firemný dozorca
*Tito – Vzťahy s verejnosťou
*Jeff – Dizajn automobilov
*Meagan – Ryanova manželka
*Lil' Mike – Administratívny pracovník
*Kenny – Podlahový manažér
*Darren – Audio a elektronika
*Carlos – Drevné konštrukcie
*Ishmael "Ish" – Interiéry
*James a 2shae – Grafický dizajn
*Negro – Vedúci karosárskej dielňe
*Marcos – Karosárska dielňa
*George – Lakýrnik
*Joan – Lakýrnik
*Brian – Vedúci kovových konštrukcií
*Danny – Konštrukcia
*Mosko – Konštrukcia
*Jose – Konštrukcia

## Referencie

## Externé odkazy
* West Coast Customs official website
* 

Kategória:Automobilové podniky
Kategória:Podniky v USA
Kategória:Podniky založené v 1993
Majstrovstvá sveta v rely 1999

**Majstrovstvá sveta v rely 1999** boli 27. ročníkom Majstrovstiev sveta v rely. Sezóna obsahovala 14 pretekov rely. Tommi Mäkinen vyhral svoj štvrtý titul majstra sveta, pričom jazdil za tím Mitsubishi. Za ním skončili druhý Richard Burns a tretí Didier Auriol. Titul pre konštruktérov získala Toyota, druhé skončilo Subaru a tretie Mitsubishi.

## Kalendár

## Tímy a jazdci

## Výsledky a pozície
### Jazdci

* *Ret - nedokončil súťaž*

### Konštruktéri

### FIA tímový pohár

* *Ret - nedokončil súťaž*

## Súťaže

## Referencie

## Externé odkazy
* Majstrovstvá sveta v rely 1999 na rallybase.nl

Kategória:Šport v 1999
Kategória:Majstrovstvá sveta v rely
Walter Hauck

**Walter Hauck** (* 4. jún 1918 – † 6. november 2006) bol nemecký vodca SS a vojnový zločinec. Pre jeho zločiny sa mu hovorilo Krvavý Walter.

Pred druhou svetovou vojnou pracoval u nemeckej polície. V roku bol 1944 mal hodnosť Obersturmführer v 12. tankovej divízii SS „Hitlerjugend“.

Hauck sa zúčastnil masakra pri francúzskej obci Ascq, kde bolo zabitých vyše 80 obyvateľov. 5. mája 1945 potom masakra v Leskoviciach, kde nemecké vojsko, pod vedením Hauptsturmführera Waltera Haucka, vtrhlo do obce, vypálilo tridsaťjeden domov a zabilo dvadsaťšesť ľudí.

Po vojne Francúzi Haucka zajali a odsúdili na trest smrti. Neskôr rozsudok zmenili a v roku 1957 bol prepustený, neskôr žil  v Nemecku

V roku 2005 polícia Českej republiky zhromaždila dostatok archívnych dokumentov a dôkazov k usvedčeniu bývalého vojaka.

## Referencie

## Zdroj

Kategória:Nacisti
Kategória:Narodenia v 1918
Karma Chameleon

„**Karma Chameleon**“ je skladba britskej new wave skupiny Culture Club, z ich albumu *[[Colours by Numbers]]* z roku 1983. V roku 1984 sa skladba udržala tri týždne na 1. mieste v rebríčku Billboard Hot 100, a stal sa najväčším hitom skupiny, a jediným hitom, ktorý dosiahol 1. miesto v USA popri viacerým hitom v prvej desiatke. Skladba bola veľkým celosvetovým hitom, pričom až v šestnástich krajinách po celom svete obsadila 1. miesto.

V Spojenom kráľovstve sa stala druhým singlom, ktorý dosiahol 1. miesto v rebríčku UK Singles Chart (po „Do You Really Want to Hurt Me“), kde sa udržal šesť týždňov počas septembra a októbra 1983, a stal sa najpredávanejším singlom roku 1983 v Spojenom kráľovstve. Široká verejnosť skladbu označuje ako signature song skupiny Culture Club.

Skladba vyhrala kategóriu Best British Single počas Brit Awards v roku 1984.

## Pozície v rebríčkoch

## Referencie

## Zdroj

Kategória:Single z 1983
Kategória:Piesne z 1983
Kategória:Single skupiny Culture Club
Kategória:Piesne skupiny Culture Club
Fínske národné florbalové družstvo mužov

**Fínske národné florbalové družstvo mužov** je národné družstvo mužov, ktoré reprezentuje Fínsko v medzinárodných florbalových súťažiach, podujatiach a priateľských zápasoch. Funguje pod záštitou Fínskeho florbalového zväzu (SSL). Prvý medzinárodný zápas absolvovalo v roku 1985, v priateľskom zápase proti . V decembri 2018 mu patrilo v medzinárodnom rebríčku IFF 1. miesto.

Jeho najvýraznejším úspechom je 4-násobné víťazstvo na majstrovstvách sveta a 1 víťazstvo aj na majstrovstvách Európy, vďaka čomu je Fínsko druhou najúspešnejšou florbalovou krajinou po Švédsku. Okrem toho získalo 6 strieborných a 2 bronzové medaily z MS. Posledný titul získalo v roku 2016 na šampionáte v Lotyšsku, keď vo finále vyhralo nad Švédskom. Jedine Fínsko a Švédsko získali medaily zo všetkých turnajov majstrovstiev sveta i Európy.

## Výsledky
;Majstrovstvá Európy 

;Majstrovstvá sveta 

;Kvalifikácia na MS

### Svetové hry

## Zápasy
(k 9. decembru 2018) 

## Referencie

## Pozri aj
* Fínske národné florbalové družstvo žien

## Externé odkazy
* Oficiálna stránka Fínskeho florbalového zväzu 
* Fínske družstvo na stránke salibandyliiga.fi  

## Zdroje
* Fínske družstvo na stránke Medzinárodnej florbalovej federácie 
* Fínske družstvo na stránke buelachfloorball.org  

Kategória:Národné florbalové družstvá
Florbal
Národné
Dancing with Tears in My Eyes

„**Dancing with Tears in My Eyes**“ je druhý singel britskej new wave skupiny Ultravox, z jej siedmeho štúdiového albumu *[[Lament]]* z roku 1984. Singel dosiahol 3. miesto v rebríčku UK Singles Chart a dostal sa do prvej desiatky v mnohých európskych krajinách. Skladbu napísali Midge Ure, Chris Cross, Warren Cann a Billy Currie.

## Zoznam skladieb
### 7" singel
#„Dancing with Tears in My Eyes“ – 4:10
#„Building“ – 3:11

### 12" singel
#„Dancing with Tears in My Eyes“ (Special Re-Mix) – 10:00
#„Building“ – 3:11
#„Dancing with Tears in My Eyes“ – 4:10

## Pozície v rebríčkoch

## Referencie

Kategória:Single z 1984
Kategória:Piesne z 1984
Kategória:Single skupiny Ultravox
Kategória:Piesne skupiny Ultravox